
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 263 

5 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Πολεοδομικής Μελέτης της έκτασης του Παρα- 
θεριστικού Οικοδομικού Συνεταιρισμού «Προσωπικού 
Ολυμπιακής Αεροπορίας» στην περιοχή «Ξεμάρτι» 
του Δήμου Αμαρυνθίων (τέως Κοινότητα Γυμνού) (Νο¬ 
μού Εύβοιας) και επικύρωση του καθορισμού οριο- 


γραμμών ρεμάτων. 1 

Τροποποίηση εγκεκριμένου ρυμοτομικού σχεδίου στο 
Ο.Τ. 54 του οικισμού Πλατάνου Ν. Ημαθίας. 2 


ΑΠΟΦΑΣΕΙΣ 

Αριθ.9200 (1) 


Έγκριση Πολεοδομικής Μελέτης της έκτασης του Παραθε- 
ριστικού Οικοδομικού Συνεταιρισμού «Προσωπικού Ολυ¬ 
μπιακής Αεροπορίας» στην περιοχή «Ξεμάρτι» του Δήμου 
Αμαρυνθίων (τέως Κοινότητα Γυμνού) (Νομού Εύβοιας) 
και επικύρωση του καθορισμού οριογραμμών ρεμάτων. 

Η ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 44, 124, 141, 142, 143(παρ.2), 
154, 188, 243, 248, 249, 250 και 255 του από 14.7.1999 
Π.Δ/τος «Κώδικας Βασικής Πολεοδομικής Νομοθεσίας» 
(ΦΕΚ 580 Δ), όπως τα άρθρα 243, 248, 249, 250 και 255 τρο¬ 
ποποιήθηκαν μετά άρθρα 4, 5, 6, 7 και 13 αντίστοιχα του Ν. 
2831/2000 «Τροποποίηση των διατάξεων του Ν. 1577/1985 
«Γενικός Οικοδομικός Κανονισμός» και άλλες πολεοδομικές 
διατάξεις» (ΦΕΚ 140 Α) και όπως το άρθρο 188 αντικαταστά- 
θηκε με τις διατάξεις του άρθρου 5του Ν.3010/2002 «Εναρ¬ 
μόνιση του Ν. 1650/1986 με τις οδηγίες 97/11 ΕΈ. και 96/61 
Ε.Ε., διαδικασία οριοθέτησης και ρυθμίσεις θεμάτων για τα υ- 
δατορέματα και άλλες διατάξεις» (ΦΕΚ 91 Α). 

2. Τις διατάξεις της παρ. 18 του άρθρου 24 του Ν. 
2508/1997 «Βιώσιμη οικιστική ανάπτυξη των πόλεων και οικι¬ 
σμών της χώρας και άλλες διατάξεις» (ΦΕΚ 124). 

3. Τις διατάξεις της παρ. 25β του άρθρου 13 του Ν. 
3212/31.12.2003 «άδεια δόμησης, πολεοδομικές και άλλες 
διατάξεις θεμάτων αρμοδιότητας Υπουργείου Περιβάλλο¬ 
ντος, Χωροταξίας και Δημοσίων Έργων». 

4. Τις διατάξεις του άρθρου 29 Ατού Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137 Α), όπως αυτό προ¬ 
στέθηκε με το άρθρο 27 του Ν. 2081/1992 (ΦΕΚ 154 Α) και 
τροποποιήθηκε με την παρ. 2α του άρθρου 1 του Ν. 
2469/1997 (ΦΕΚ38 Α). 


5. Την 53586/6312/14.7.1988 Απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων «Έγκριση προδιαγραφών πολεοδόμησης εκτάσεων που 
ανήκουν σε οικοδομικούς συνεταιρισμούς και οικοδομικούς 
οργανισμούς» (ΦΕΚ 534 Β). 

6. ΤηνΥ6/31.10.2001 Απόφαση του Πρωθυπουργού καιτης 
Υπουργού Περιβάλλοντος Χωροταξίας και Δημοσίων Έργων 
«Ανάθεση αρμοδιοτήτων Υπουργού Περιβάλλοντος Χωροτα¬ 
ξίας και Δημοσίων Έργων στους Υφυπουργούς Περιβάλ¬ 
λοντος Χωροταξίας και Δημοσίων Έργων» (ΦΕΚ 1484 Β). 

7. Την 25170/5170/25.8.1997 Απόφαση του Υπουργού Πε¬ 
ριβάλλοντος Χωροταξίας και Δημοσίων Έργων «Χωροθέτη- 
ση και οικιστική καταλληλότητα της έκτασης του Παραθερι- 
στικού Οικοδομικού Συνεταιρισμού «Προσωπικού Ολυμπια¬ 
κής Αεροπορίας» στην περιοχή «Ξεμάρτι» της Κοινότητας 
Γυμνού (Νομού Εύβοιας), όπως τροποποιήθηκε με την 
3466/686/9.2.1998 Απόφαση του Υπουργού Περιβάλλοντος 
Χωροταξίας και Δημοσίων Έργων «Τροποποίηση της 
25170/5170/25.8.1997 Απόφαση του Υπουργού Περιβάλλο¬ 
ντος Χωροταξίας και Δημοσίων Έργων «Χωροθέτηση και οι¬ 
κιστική καταλληλότητα της έκτασης του Παραθεριστικού Οι¬ 
κοδομικού Συνεταιρισμού «Προσωπικού Ολυμπιακής Αερο¬ 
πορίας» στην περιοχή «Ξεμάρτι» της Κοινότητας Γυμνού 
(Νομού Εύβοιας)». 

8. Το 2946/29.5.1997 έγγραφο της Δ/νσης Χωροταξίας του 
Υπουργείου Περιβάλλοντος Χωροταξίας και Δημοσίων Έρ¬ 
γων «Έκθεση σκοπιμότητας για την ίδρυση Οικοδομικού Συ¬ 
νεταιρισμού «Υπαλλήλων Ολυμπιακής Αεροπορίας» στην 
Κοινότητα Γ υμνού (Νομού Εύβοιας). 

9. Την 12028/1998 συμβολαιογραφική πράξη παραχώρη¬ 
σης και μεταβίβασης στην Κοινότητα των κοινοχρήστων - κοι¬ 
νωφελών χώρων και ειδικών χρήσεων χώρων, ενώπιον της 
συμβολαιογράφου Ερέτριας Μαρίας συζ.Ευάγγελου Μάνη 
το γένος Γεωργίου Χαμάκου. 

10. Την 26643/4170/12.11.01 Απόφαση της Υφυπουργού 
Περιβάλλοντος Χωροταξίας και Δημοσίων Έργων «Έγκριση 
κατευθύνσεων ειδικά ρυθμιζόμενης πολεοδομικής δραστη¬ 
ριότητας (ΠΕΡΠΟ) ιδιοκτητών γης στην εκτός σχεδίου πόλε- 
ως και εκτός οικισμών προ του έτους 1923 καθώς και οικισμών 
μέχρι 2.000 κατοίκους στο Νομό Εύβοιας» (ΦΕΚ 1026 Δ'), 
όπως τροποποιήθηκε με την 49310/ 8.12.2003 απόφαση της 
Υφυπουργού Περιβάλλοντος Χωροταξίας και Δημοσίων Έρ¬ 
γων (ΦΕΚ 1370 Δ'). 

11. Τις 4/1998, 23/1998 και 49/1998 γνωμοδοτήσεις του 
Κοινοτικού Συμβουλίου Γ υμνού (Νομού Εύβοιας). 

12. Την 14/Πρακ. 18/25.5.1998 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Νομαρχιακής 
Αυτοδιοίκησης Εύβοιας. 

13. Τις 18/2002 και 19/2002 γνωμοδοτήσεις του Δημοτικού 
Συμβουλίου Αμαρυνθίων. 































3060 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


14. Τις 175/1998, 108/2002 και 14/2004 γνωμοδοτήσεις του 
Κεντρικού Συμβουλίου Χωροταξίας Οικισμού και Περιβάλλο¬ 
ντος. 

15. Την 318/2003 γνωμοδότηση του Συμβουλίου της Επι¬ 
κράτειας με πρόταση της Υφυπουργού Περιβάλλοντος, 
Χωροταξίας και Δημοσίων Έργων. 

16. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπολο¬ 
γισμού και του προϋπολογισμού του οικείου ΟΤΑ., αποφασί¬ 
ζουμε: 

Άρθρο 1 

Επικυρώνεται ο καθορισμός των οριογραμμών των ρεμά¬ 
των, που βρίσκονται στην έκταση του Παραθεριστικού Οικο¬ 
δομικού Συνεταιρισμού «Προσωπικού Ολυμπιακής Αεροπο¬ 
ρίας» στην περιοχή «Ξεμάρτι» του Δήμου Αμαρυνθίων (τέως 
Κοινότητα Γυμνού) (Νομού Εύβοιας), όπως φαίνονται με 
μπλε γραμμή στο σχετικό πρωτότυπο διάγραμμα σε κλίμακα 
1:1.000, που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 9200/2004 Πράξη του και 
που αντίτυπό του σε φωτοσμίκρυνση δημοσιεύεται με την 
παρούσα απόφαση. 

Άρθρο 2 

Εγκρίνεται το πολεοδομικό σχέδιο της έκτασης του Παρα- 
θεριστικού Οικοδομικού Συνεταιρισμού «Προσωπικού Ολυ¬ 
μπιακής Αεροπορίας» στην περιοχή «Ξεμάρτι» του Δήμου Α¬ 
μαρυνθίων (τέως Κοινότητα Γυμνού) (Νομού Εύβοιας), με 
τον καθορισμό οικοδομήσιμων χώρων, οδών, πεζοδρόμων, 
κοινοχρήστων χώρων, χώρων στάθμευσης, πρασίνου, παιδι¬ 
κής χαράς, άθλησης, χώρου πλατείας, όπως φαίνεται στο 
διάγραμμα του άρθρου 1. 

Άρθρο 3 

Εγκρίνεται, όπως διατυπώνεται στα επόμενα άρθρα, ο πο- 
λεοδομικός κανονισμός της παραπάνω περιοχής, της οποίας 
το πολεοδομικό σχέδιο εγκρίνεται με το άρθρο 2 της παρού¬ 
σας. 

Άρθρο 4 

α. Στους οικοδομήσιμους χώρους της παραπάνω περιοχής, 
που χαρακτηρίζονται στο διάγραμμα του άρθρουί, με στοι¬ 
χείο Α, επιτρέπεται η χρήση μόνον κατοικίας. 

β. Στον οικοδομήσιμο χώρο, που χαρακτηρίζεται στο διά¬ 
γραμμα του άρθρου 1, με στοιχείο Κ, επιτρέπονται: 

- εμπορικά καταστήματα καθημερινών αναγκών 

- αναψυκτήρια 

- ζαχαροπλαστεία 

- πολιτιστικές εγκαταστάσεις 

- γραφείο διοίκησης του οικοδομικού συνεταιρισμού. 

Άρθρο 5 

Στο πρόσωπο των οικοπέδων οικοδομημένων ή μη, που 
βρίσκονται στην περιοχή της οποίας εγκρίνεται το σχέδιο ε¬ 
πιβάλλεται προκήπιο πλάτους τεσσάρων (4,00), πέντε (5,00), 
έξι (6,00), επτά (7,00), οκτώ (8,00), εννέα (9,00), δέκα (10,00), 
δέκα και μισού (10,50), ένδεκα (11,00), δώδεκα (12,00), δε¬ 
κατρία (13,00) και δέκα τεσσάρων (14,00) μέτρων, όπως φαί¬ 
νεται στο διάγραμμα του άρθρου 1. 

Άρθρο 6 

Τα ελάχιστα όρια εμβαδού και προσώπου καθώς και οι λοι¬ 
ποί όροι και περιορισμοί δόμησης των οικοπέδων ορίζονται 
ως εξής: 

Α. Για τους οικοδομήσιμους χώρους με στοιχείο Α (χρήση 
κατοικίας): 

1. Ελάχιστο πρόσωπο : δώδεκα (12,00) μέτρα. 

Ελάχιστο εμβαδόν : τετρακόσια πενήντα (450) τμ. 

2. Μέγιστο ποσοστό κάλυψης των οικοπέδων: τριάντα τοις 
εκατό (30%) της επιφάνειας τους. 

3. Συντελεστής Δόμησης: είκοσι επτά εκατοστά (0,27), με 
μέγιστο εμβαδόν δομημένης επιφάνειας ανά μερίδα εκατόν 
είκοσι (120) τμ. 

4. Μέγιστος αριθμός ορόφων: δύο (2) με μέγιστο επιτρε¬ 


πόμενο ύψος αυτών επτά και μισό (7,50) μέτρα για διόροφα 
κτίρια και τέσσερα και μισό (4,50) μέτρα για μονόροφα κτίρια. 

5. Πάνω από το μέγιστο επιτρεπόμενο ύψος των κτιρίων ε¬ 
πιβάλλεται η κατασκευή στέγης ύψους ενός μέτρου και μι¬ 
σού (1,50). 

Β. Γ ια τον οικοδομήσιμο χώρο με στοιχείο Κ (ειδικές χρή¬ 
σεις) καθορίζονται: 

1. Μέγιστο ποσοστό κάλυψης: σαράντα τοις εκατό (40%) 
της επιφάνειας τους. 

2. Συντελεστής Δόμησης: σαράντα εκατοστά (0,40), ο ο¬ 
ποίος αποδίδεται κατά ποσοστό ως εξής: 

- Για εμπορικά καταστήματα (ψιλικά, ιτιίηί πί&ιΈθϊ): είκοσι 
τοις εκατό (20%) 

- Για χώρους αναψυχής (αναψυκτήρια - ζαχαροπλαστεία): 
είκοσι πέντε τοις εκατό (25%). 

- Για πολιτιστικές εγκαταστάσεις (Βιβλιοθήκες, αίθουσα 
εκθέσεων και εκδηλώσεων): σαράντα πέντε (45%) τοις εκα¬ 
τό. 

- Γραφείο διοίκησης (γραφεία οικοδομικού συνεταιρι¬ 
σμού) : δέκα τοις εκατό (10%). 

3. Μέγιστο επιτρεπόμενο ύψος των κτιρίων: οκτώ και μισό 
(8,50) μέτρα. Πάνω από το μέγιστο επιτρεπόμενο ύψος των 
κτιρίων επιβάλλεται η κατασκευή στέγης ύψους δύο (2,00) 
μέτρων. 

Γ. Επί πλέον των ανωτέρω για όλα τα κτίρια ισχύουν και τα 
παρακάτω: 

1. Καθορίζεται υποχρεωτικός ακάλυπτος χώρος, όπως 
φαίνεται με ανοιχτή μπλε γραμμή στο σχετικό διάγραμμα του 
άρθρου 1. 

2. Δεν επιτρέπεται η ανέγερση κτιρίων επί υποστηλωμάτων 
(Πυλωτή). 

3. Επιβάλλεται η κατασκευή στέγης, με κεραμίδια βυζαντι¬ 
νού ή ρωμαϊκού τύπου, η κλίση της οποίας δεν πρέπει να υ¬ 
περβαίνει το 30% σε όλα τα κτίρια κατοικίας και σε ποσοστό 
60% τουλάχιστον του περιγράμματος του κτιρίου. 

4. Απαγορεύεται η κατασκευή εξωστών συνεχόμενων σε 
δύο όψεις κτιρίου. 

5. Τα κουφώματα κατασκευάζονται από ξύλο ή σίδερο ή α- 
νωδιωμένο αλουμίνιο σε σκούρους χρωματισμούς. 

6. Το συμπαγές των περιφραγμάτων των οικοπέδων να εί¬ 
ναι σοβατισμένο χρώματος λευκού ή από εμφανή λιθοδομή. 

7. Απαγορεύεται σε όλα τα κτίρια η τοποθέτηση επιγραφών 
ή διαφημίσεων στο δώμα ή πάνω από τις κατασκευές του δώ¬ 
ματος και μέσα στους ακάλυπτους χώρους καθώς και οι κά¬ 
θετες επιγραφές στις προσόψεις των κτιρίων. 

Εξαιρούνται οι ενημερωτικού χαρακτήρα επιγραφές για τη 
διευκόλυνση της κυκλοφορίας (πινακίδες) και τη γνωστοποί¬ 
ηση της θέσης κτιρίων δημόσιου ή κοινωφελούς σκοπού του 
οικισμού. 

8. Επιβάλλεται η εξασφάλιση μιας τουλάχιστον θέσης 
στάθμευσης ανά μερίδα εντός του οικοπέδου. 

Δ. Πριν την έναρξη οιωνδήποτε σκαπτικών εργασιών (ανέ¬ 
γερση οικοδομών, διανοίξεις δρόμων κλπ.) πρέπει να ζητεί¬ 
ται η άδεια των αρμοδίων Υπηρεσιών του Υπουργείου Πολι¬ 
τισμού (ΙΑ' Εφορεία Προϊστορικών και Κλασσικών Αρχαιοτή¬ 
των και 1η Εφορεία Βυζαντινών Αρχαιοτήτων). 

Ε. Εάντα έργα υποδομής στον εν λόγω οικισμό ολοκληρω¬ 
θούν πριν τεθεί σε λειτουργία το σύστημα βιολογικού καθα¬ 
ρισμού του Δήμου Αμαρυνθίων (τέως Κοινότητας Γυμνού), 
είναι απαραίτητη η εξασφάλιση λειτουργίας εγκατάστασης 
βιολογικού καθαρισμού για τον οικισμό με την τήρηση των 
σχετικών ισχυουσών διατάξεων. 

ΣΤ. Επιβάλλεται η φύτευση των ακάλυπτων χώρων των ι¬ 
διωτικών οικοπέδων και των κοινόχρηστων χώρων 
Άρθρο 7 

Η ισχύς της παρούσας απόφασης αρχίζει από τη δημοσί¬ 
ευσή της στην Εφημερίδα της Κυβερνήσεως. 

Αθήνα, 26 Φεβρουάριου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. Δ5ε .343 (2) 

Τροποποίηση εγκεκριμένου ρυμοτομικού σχεδίου στο 
Ο Τ. 54 του οικισμού Πλατάνου Ν. Ημαθίας 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1 Τις διατάξεις του Ν. Δ/τος της 17.7.23 (ΦΕΚ 
228Α/16.8.23) «περί σχεδίων πόλεων κ.λ.π >. 

2 Τις διατάξεις του Ν. Δ/τος της 3.4.29 «περί ΓΟΚτου κρά¬ 
τους» και ειδικότερα του άρθρου 21 αυτού. 

3 Το Ν. 2831/2000 «τροποποίηση των διατάξεων του Ν 
1577/85 «Γενικός Οικοδομικός Κανονισμός και άλλες πολεο- 
δομικές διατάξεις» και ειδικότερα το άρθρο 29 αυτού. 

4. Το Ν. 3044/2002 (ΦΕΚ 197Α/27.8.2002) και ειδικότερα το 
άρθρου 10 αυτού. 

5. Το εγκεκριμένο ρυμοτομικό σχέδιο του οικισμού Πλατά¬ 
νου (διανομή Υπ. Γεωργίας 1981). 

6. Την οικ.270 ΕΠΑ/7,9.87 απόφαση Νομάρχη Ημαθίας πε¬ 
ρί καθορισμού ορίων, όρων και περιορισμών δόμησης του οι¬ 
κισμού Πλατάνου Ν. Ημαθίας. 

7. Την 57/2003 απόφαση του Δημοτικού Συμβουλίου Πλα¬ 
τέος. 

8. Το γεγονός ότιτηρήθηκε η νόμιμη διαδικασία ανάρτησης 
και κοινοποίησης της απόφασης και δεν υποβλήθηκαν εν¬ 
στάσεις 

9. Την από 16.12.2003 θετική γνωμοδότηση του Συμβουλ- 
ντυ Χ.Ο.Π. Ν, Ημαθίας, όπως αυτή διατυπώνεται στο 5ο πρα¬ 
κτικό του (πράξη 2η), αποφασίζουμε: 


Εγκρίνουμε την τροποποίηση του εγκεκριμένου ρυμοτομι¬ 
κού σχεδίου του οικισμού Πλατάνου Ν Ημαθίας στο Ο.Τ. 54, με 
διάσπαση αστού σε δύο Ο.Τ. (54α, 54β), τη δημιουργία πεζο¬ 
δρόμου μεταξύ αστών και το χαρακτηρισμό του Ο.Τ.54β (και 
κατ' επέκταση των 369 και 370 οικοπέδων, όπως αυτά απομέ¬ 
νουν μετά τη ρυμοτοτόμηση) ως «Χώρου Αθλητικών Εγκατα¬ 
στάσεων». όπως φαίνεται στο τοπο γραφικό διάγραμμα που συ¬ 
νοδεύει την παρούσα και αποτελεί αναπόσπαστο τμήμα της. 

Από τις κανονιστικές διατάξεις της απόφασης αυτής δεν 
προκαλείται δαπάνησε βάρος του κρατικού προϋπολογι¬ 
σμού ή του προύπολογισμού της Νομαρχιακής Αυτοδιοίκη¬ 
σης ή του οικείου Ο.Τ.Α. 

Η απόφαση αυτή μαζί με το διάγραμμα που τη συνοδεύει 
να δημοσιευθεί στην Εφημερίδα της Κυβερνήσεως. 

Η ισχύς της αρχίζει από τη δημοσίευση της. 

Κατά της απόφασης αυτής επιτρέπεται η προσφυγή ενώ¬ 
πιον του Γ.Γ. της Περιφέρειας Κεντρικής Μακεδονίας για πα¬ 
ράβαση Νόμου, σύμφωνα με το άρθρο 8 παρ. 12 του Ν. 
2218/94 εντός αποκλειστικής προθεσμίας (30) τριάντα ημε¬ 
ρών απο τη δημοσίευσή της. Κατά τα λοιπά εφαρμόζονται οι 
διατάξεις του άρθρου 7 του Ν. 2839/2000. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Βέροια, 9 Φεβρουάριου 2004 
Ο Νομάρχης 
ΓΙΑΝΝΗΣ ΣΠΑΡΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΛΛΗΝΙΚΗ ΔΗΜΟΚΡΑΤΙΑ 
ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 
ΝΟΜΟΣ ΗΜΑΘΙΑΣ 
ΝΟΜΑΡΧΙΑΚΗ ΑΥΤ/ΣΗ ΗΜΑΘΙΑΣ 
Δ/ΝΣΗ ΤΕΧΝΙΚΩΝ 
ΤΜΗΜΑ ΠΟΛΕΟΔΟΜΙΑΣ & 
ΠΕΡΙΒΑΛΛΟΝΤΟΣ 


ΣΥΝΤΕΤΑΓΜΕΝΕΣ ΚΟΡΥΦΩΝ 

Κορυφή 

X 

Ψ 

537 

7.153.50 

-20.800.00 

536 

7.159,50 

-20.797.00 

535 

7.152.50 

-20.794,50 

1 

7.128.30 

-20.819,50 ... 

2 

7.105.50 

-20788,50 

3 

7.115.00 

-20.781,00 

4 

7.112,00 

-20832.10 

5 

7.088,90 

-20.802,00 


Α, ΜΕ ΤΗΝ ΠΑΡΟΥΣΑ ΤΡΟΠΟΠΟΙΗΣΗ ΟΙΚΟΠΕΔΑ ΑΡΤΙΑ ΚΑΙ ΟΙΚΟΔΟΜΗΣΙΜΑ ΔΕΝ ΚΑΘΙΣΤΑΝΤΑΙ 
ΜΗ ΑΡΤΙΑ ΚΑΙ ΜΗ ΟΙΚΟΔΟΜΗΣΙΜΑ 

Β. ΒΕΒΑΙΩΝΕΤΑΙ ΟΤΙ ΤΟ ΠΑΡΟΝ ΔΙΑΓΡΑΜΜΑ ΑΝΑΡΤΗΘΗΚΕ ΕΠΙ ΔΕΚΑΠΕΝΘΗΜΕΡΟ 

ΣΤΟ ΔΗΜΟΤΙΚΟ ΚΑΤΑΣΤΗΜΑ ΑΠΟ. ΕΩΣ. 

Ο ΔΗΜΑΡΧΟΣ 


ΟΙΚΙΣΜΟΣ ΠΛΑΤΑΝΟΥ 

ΧΑΡΑΚΤΗΡΙΣΜΟΣ ΤΜΗΜΑΤΟΣ ΤΩΝ 369-370 ΟΙΚΟΠΕΔΩΝ 
ΤΟΥ Ο.Τ. 54 ΩΣ ΧΩΡΟΣ ΑΘΑΗΤΙΚΩΝ ΕΓΚΑΤΑΣΤΑΣΕΩΝ 
ΚΑΙ ΜΑΚΑ 1:1000 



Γ-*~8ΘΝίκθ ΤΥΠΟΓΡΑΦΕΙΟ 

1 Για τεχνικούς Λογους στο σχεδωνραμμα 
| έγινε σμίκρυνση κατά ποσοστο^> ^ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























